**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO „DĖL KLAIPĖDOS MIESTO SAVIVALDYBĖS TARYBOS 2014 M. SAUSIO 30 D. SPRENDIMO NR. T2-16 „DĖL KLAIPĖDOS MIESTO SAVIVALDYBĖS 2014–2016 METŲ STRATEGINIO VEIKLOS PLANO PATVIRTINIMO“ PAKEITIMO“**

**1. Sprendimo projekto esmė, tikslai ir uždaviniai.**

Sprendimo projekto tikslas – pakeisti Klaipėdos miesto savivaldybės 2013-2015 m. strateginio veiklos plano, patvirtinto Klaipėdos miesto savivaldybės tarybos 2013 m. vasario 28 d. sprendimu Nr. T2-33 „Dėl Klaipėdos miesto savivaldybės 2013-2015 metų strateginio veiklos plano patvirtinimo“ programas, siekiant reaguoti į pokyčius ir užtikrinti tinkamą veiklos plano tikslų bei uždavinių įgyvendinimą.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas rengtas remiantis Savivaldybės administracijos struktūrinių padalinių pateiktais prašymais dėl strateginio veiklos plano programų tikslinimo ir Kontrolės ir audito tarnybos 2014 m. sausio 7 d. raštu Nr. KAT 13-(3,4)-2 „Dėl 2013 m. finansinio audito metu nustatytų trūkumų ir neatitikimų“ Savivaldybės administracijai pateiktomis rekomendacijomis.

Žemiau pateikiama išsami informacija apie siūlomus strateginio veiklos plano programų pakeitimus. Programų pakeitimų lyginamieji variantai yra pateikiami *Excel* formate, antruosiuose dokumentų „Programų tikslų, uždavinių, priemonių ir priemonių išlaidų suvestinė“ darbalapiuose.

**Siūlomi keitimai programose:**

**Miesto urbanistinio planavimo programa (Nr. 01)**

Siūloma papildyti programos priemonę 010102 „Detaliųjų planų rengimas“ nauja papriemone „Teritorijos tarp Bangų g., Baltikalnio ir Tilžės gatvių detaliojo plano, patvirtinto Klaipėdos miesto tarybos 1998-12-22 sprendimu Nr. 214, pakeitimas“. Papildymą atlikti yra reikalinga, nes Lietuvos apeliacinis teismas 2014 m. vasario 20 d. priėmė nutartį civilinėje byloje Nr. 2A-193/2014, kuria Klaipėdos miesto savivaldybė įpareigojama atlikti teritorijos tarp Bangų g., Baltikalnio ir Tilžės gatvių detaliojo plano, patvirtinto Klaipėdos miesto tarybos 1998-12-22 sprendimu Nr. 214, pakeitimo procedūrą.

**Savivaldybės valdymo programa (Nr. 03)**

Vadovaujantis Klaipėdos miesto savivaldybės tarybos 2013 m. vasario 13 d. sprendimu Nr. T2-26 „Dėl Klaipėdos miesto savivaldybės 2014 metų biudžeto patvirtinimo“ ir vykdant Kontrolės ir audito tarnybos 2014 m. sausio 7 d. raštu Nr. KAT 13-(3,4)-2 „Dėl 2013 m. finansinio audito metu nustatytų trūkumų ir neatitikimų“ Savivaldybės administracijai pateiktas rekomendacijas, kuriose nurodyta, kad strateginiuose veiklos planuose reikia įrašyti einamaisiais metais numatomus naudoti ankstesniais metais nepanaudotus savivaldybės biudžeto lėšų likučius, programoje reikia atlikti šiuos patikslinimus:

3,4 tūkst. Lt (finansavimo šaltinis – pajamų įmokų apyvartinių lėšų likutis (toliau –SB(SPL)) ir 116,0 tūkst. Lt (finansavimo šaltinis – savivaldybės biudžeto apyvartinių lėšų likutis (toliau – SB(L)) padidinti finansavimo apimtį priemonei 010101 „Savivaldybės administracijos veiklos užtikrinimas“ savivaldybės pastato eksploatacinėms išlaidoms ir kitiems įsiskolinimams už suteiktas paslaugas padengti;

2,7 tūkst. Lt (finansavimo šaltinis SB(L)) padidinti finansavimo apimtį priemonei 010110 „Savivaldybei nuosavybės teise priklausančio ir patikėjimo teise valdomo turto valdymas, naudojimas ir disponavimas“ savivaldybei priklausančių patalpų eksploatacinių išlaidų įsiskolinimui padengti.

Paaiškėjus ES projekto „Centralizuotas savivaldybių paslaugų perkėlimas į elektroninę erdvę“ finansavimo ir veiklų įgyvendinimo planui, 2014 m. planuojama atlikti 70 proc., o 2015 m. 30 proc. projekto veiklų. Todėl programoje reikia atitinkamai numatyti finansavimo apimtis priemonei 010203 „Centralizuotas savivaldybių paslaugų perkėlimas į elektroninę erdvę“: 2014 m. - 28,2 tūkst. Lt, o 2015 m. - 12,1 tūkst. Lt (finansavimo šaltinis ES lėšos).

**Smulkaus ir vidutinio verslo plėtros programa (Nr.04)**

Atsižvelgiant į Investicijų ir ekonomikos departamento 2014 m. vasario 28 d. raštą Nr. VS-1362 „Dėl smulkiojo ir vidutinio verslo plėtros programos (Nr. 04) pakeitimo“, siūloma patikslinti priemonės 010202 „Buvusio tabako fabriko pritaikymas Klaipėdoje kūrybinių industrijų plėtrai“ finansavimo apimtis, grafoje „2014-ųjų metų asignavimų planas“ (finansavimo šaltinis ES lėšos) vietoje 3396,1 tūkst. Lt įrašant 3772,9 tūkst. Lt.

**Aplinkos apsaugos programa (Nr. 05)**

2014 m. gegužės 14 d.ir atsižvelgiant į Miesto ūkio departamento 2014 m. balandžio 22 d. raštą Nr. VS-2314 „Dėl 2014 m. Aplinkos apsaugos rėmimo specialiosios programos lėšų pakeitimo“, reikia patikslinti planuojamas finansavimo apimtis priemonėms vykdyti iš Savivaldybės aplinkos apsaugos rėmimo specialiosios programos lėšų likučio (SB(AAL)).

Atsižvelgiant į Miesto ūkio departamento 2014 m. gegužės 8 d. raštą Nr. VS-2607 „Dėl 2014–2016 metų SVP pakeitimo“, siūloma patikslinti priemonės 010104 „Požeminių ar pusiau požeminių konteinerių ir aikštelių įrengimas“ finansavimo apimtis, grafoje „2014-ųjų metų asignavimų planas“ (finansavimo šaltinis SB(VRL) - vietinės rinkliavos likučio lėšos) vietoje 1860 tūkst. Lt įrašant 3160 tūkst. Lt ir patikslinant produkto rodiklio „Įrengta požeminių ar pusiau požeminių konteinerių aikštelių, vnt.“ reikšmę, vietoje 50 vnt. įrašant 77 vnt.

**Susisiekimo sistemos priežiūros ir plėtros programa (Nr. 06)**

Šioje programoje siūloma patikslinti planuojamas finansavimo apimtis priemonėms vykdyti iš Kelių plėtros ir priežiūros programos (toliau – KPPP) lėšų (pagal pasirašytą finansavimo sutartį):

216,5 tūkst. Lt siūloma mažinti finansavimo apimtį 010103 priemonei ,,Šiaurės ir Pietų transporto koridorių gatvių tinklo modernizavimas: Smeltės kvartalo gatvių kapitalinis remontas“;

9,4 tūkst. Lt siūloma mažinti finansavimo apimtį 010401 priemonei ,,Atlikti kasmetinius miesto susisiekimo infrastruktūros objektų priežiūros ir įrengimo darbus“, nes organizuojant papriemonės „Miesto gatvių saugaus eismo priemonių eksploatacija ir įrengimas“ vykdymą, paaiškėjo mažesnė paslaugų kaina;

145 tūkst. Lt siūloma mažinti finansavimo apimtį priemonei 010503 „Pėsčiųjų, šaligatvių bei privažiavimo kelių remonto bei įrengimo darbai, automobilių stovėjimo vietų įrengimas“ įgyvendinti, nes planuojama remontuoti mažiau šaligatvių (buvo patikslintas šaligatvių remonto poreikis);

145 tūkst. Lt padidinti finansavimo apimtį priemonei 010502 „Miesto gatvių ir daugiabučių namų kiemų dangos remontas“ vykdyti, nes planuojama suremontuoti daugiau asfaltbetonio dangos gatvių duobių. Pastaruoju metu labai padaugėjo gyventojų skundų dėl duobėtų gatvių.

60 tūkst. Lt siūloma mažinti finansavimo apimtį priemonei 010505 „Tiltų ir kelio statinių priežiūra“ vykdyti, nes peržiūrėjus tilto per Smeltės upelį Jūrininkų prospekte būklę, buvo atsisakyta tilto važiuojamosios dalies dviejų deformacinių siūlių remonto darbų.

Vadovaujantis Klaipėdos miesto savivaldybės tarybos 2013 m. vasario 13 d. sprendimu Nr. T2-26 „Dėl Klaipėdos miesto savivaldybės 2014 metų biudžeto patvirtinimo“ ir vykdant Kontrolės ir audito tarnybos 2014 m. sausio 7 d. raštu Nr. KAT 13-(3,4)-2 „Dėl 2013 m. finansinio audito metu nustatytų trūkumų ir neatitikimų“ pateiktas rekomendacijas, siūloma programoje atlikti šiuos patikslinimus:

0,8 tūkst. Lt (finansavimo šaltinis SB(L)) padidinti finansavimo apimtį priemonės 010107 „Bendri KVJUD ir miesto projektai“ papriemonei „Pietinės jungties tarp Klaipėdos valstybinio jūrų uosto ir IX B transporto koridoriaus techninės dokumentacijos parengimas“ sutartinių įsiskolinimų padengimui;

673,4 tūkst. Lt (finansavimo šaltinis SB(L)) padidinti finansavimo apimtį priemonės 010301 „Viešojo transporto paslaugų organizavimas“ papriemonei „Transporto kompensacijų mokėjimas“ vežėjams už lengvatas turinčių keleivių vežimą įsiskolinimams už suteiktas paslaugas padengti;

245,4 tūkst. Lt (finansavimo šaltinis – vietinių rinkliavų likučio lėšos SB(VRL)) padidinti finansavimo apimtį priemonei 010301 „Viešojo transporto paslaugų organizavimas” nuostolių dėl keleivių vežimo vietinio ir priemiestinio reguliaraus susisiekimo autobusų maršrutais kompensavimo sutartinių įsiskolinimų padengimui;

83,3 tūkst. Lt (finansavimo šaltinis SB(VRL)) padidinti finansavimo apimtį priemonei 010402 ”Mokamo automobilių stovėjimo sistemos mieste sukūrimas ir išlaikymas” paslaugos dėl mokamų automobilių aikštelių horizontalaus ženklinimo įsiskolinimams už suteiktas paslaugas padengti;

16,6 tūkst. Lt (finansavimo šaltinis SB(L)) padidinti finansavimo apimtį priemonei 010405 ”Automatinės eismo priežiūros prietaisų nuoma“ sutartinių įsiskolinimų padengimui.

Pasirašius finansavimo sutartį su Klaipėdos valstybinio jūrų uosto direkcija (KVJUD) dėl projektų finansavimo, programoje reikia patikslinti priemonės 010107 „Bendri KVJUD ir miesto projektai“ finansavimo apimtis. Papriemonės „Baltijos prospekto ir Minijos gatvės sankryžos rekonstrukcija, I etapas“ vykdymo, finansavimo apimtis reikia tikslinti grafoje„2014-ųjų metų asignavimų planas“, finansavimo šaltinis KVJUD lėšos, vietoje 6094,4 tūkst. Lt įrašant 1548,1 tūkst. Lt. Taip pat reikia patikslinti šios papriemonės finansavimo apimtis iš ES lėšų - grafoje„2014-ųjų metų asignavimų planas“, finansavimo šaltinis ES lėšos, vietoje planuotų 9274,1 tūkst. Lt, įrašyti 3344,2 tūkst. Lt.

Pasirašius finansavimo sutartį su Klaipėdos valstybinio jūrų uosto direkcija (KVJUD) dėl projektų finansavimo, reikia patikslinti priemonės 010103 „Šiaurės ir Pietų transporto koridorių gatvių tinklo modernizavimas“ papriemonės „Minijos g. ruožo nuo Baltijos pr. iki Jūrininkų pr. rekonstrukcija“ finansavimo apimtis, grafoje„2014-ųjų metų asignavimų planas“, finansavimo šaltinis KVJUD lėšos, vietoje 640 tūkst. Lt įrašant 665 tūkst. Lt.

2013 m. teikta paraiška ES struktūriniams fondams tilto per Danės upę Pilies gatvėje kapitalinio remonto finansavimui gauti, tačiau paraiška patenkinta nebuvo. Todėl siūloma patikslinti planuojamas finansavimo apimtis priemonei 010105 „Tilto per Danės upę Pilies gatvėje, Klaipėdoje**,** kapitalinis remontas“ vykdyti, grafoje „2014-ųjų metų asignavimų planas“, finansavimo šaltinis ES lėšos, vietoj 2472,5 tūkst. Lt nurodant 0 Lt. Siekiant kuo greičiau užbaigti tilto per Danės upę Pilies gatvėje kapitalinio remonto darbus, siūloma programoje patikslinti produkto kriterijaus reikšmę ir numatyti, kad projektas bus 100 proc. įgyvendintas 2014 m. Atitinkamai siūloma koreguoti projekto finansavimo apimtis 2014 m.: grafoje „2014-ųjų metų asignavimų planas“ įrašyti papildomą finansavimo šaltinį SB(VP) (Savivaldybės biudžeto viršplaninės lėšos) ir numatyti, kad iš šio finansavimo šaltinio 2014 m. būtų skirti 7448,5 tūkst. Lt.

**Infrastruktūros objektų plėtros ir priežiūros programa (Nr. 07)**

Vadovaujantis Klaipėdos miesto savivaldybės tarybos 2013 m. vasario 13 d. sprendimu Nr. T2-26 „Dėl Klaipėdos miesto savivaldybės 2014 metų biudžeto patvirtinimo“ ir vykdant Kontrolės ir audito tarnybos 2014 m. sausio 7 d. raštu Nr. KAT 13-(3,4)-2 „Dėl 2013 m. finansinio audito metu nustatytų trūkumų ir neatitikimų“ pateiktas rekomendacijas, reikalinga patikslinti priemonių finansavimo apimtis iš savivaldybės biudžeto apyvartinių lėšų likučio SB(L) sutartinių įsiskolinimų padengimui:

171,5 tūkst. Lt didinti finansavimo apimtį 010101 priemonės „Miesto aikščių, skverų ir kitų bendro naudojimo teritorijų priežiūra“ papriemonei „Miesto viešų teritorijų inventoriaus priežiūra, įrengimas ir įsigijimas“;

583,2 tūkst. Lt didinti finansavimo apimtį 010102 priemonės „Švaros ir tvarkos užtikrinimas bendro naudojimo teritorijose“ papriemonei „Savivaldybei priskirtų teritorijų sanitarinis valymas, parkų, skverų, žaliųjų plotų želdinimas ir aplinkotvarka“;

1,9 tūkst. Lt didinti finansavimo apimtį 010101 priemonės „Miesto paplūdimių priežiūros organizavimas“ papriemonei „Viešojo tualeto paslaugų teikimas Melnragės ir Smiltynės paplūdimyje“;

400,9 tūkst. Lt didinti finansavimo apimtį 010104 priemonės „Miesto viešųjų erdvių ir gatvių apšvietimo užtikrinimas“ papriemonei“ Elektros energijos įsigijimas miesto viešosioms erdvėms ir gatvėms apšviesti, šviesoforams“;

1,3 tūkst. Lt didinti finansavimo apimtį 010106 priemonei „Viešųjų tualetų įrengimas ir atnaujinimas (projektas „Mano socialinė atsakomybė (Žmonių su negalia socialinė integracija Latvijoje ir Lietuvoje, įgyvendinant universalaus planavimo (UP) principus ir kuriant naujas socialines paslaugas)“;

40,7 tūkst. Lt didinti finansavimo apimtį 010201 priemonei „Kapinių priežiūra (valymas, apsauga, administravimas, elektros energijos pirkimas, vandens įrenginių priežiūra, kvartalinių žymeklių įrengimas, kapinių inventorizavimas“;

2,5 tūkst. Lt didinti finansavimo apimtį 010202 priemonei „Senųjų kapinaičių sutvarkymas“;

2,9 tūkst. Lt didinti finansavimo apimtį 010203 priemonei „Mirusių (žuvusių) žmonių palaikų pervežimas iš įvykio vietų, neatpažintų, vienišų ir mirusių, kuriuos artimieji atsisako laidoti, žmonių palaikų laikinas laikymas (saugojimas), palaidojimas savivaldybės lėšomis“;

100 tūkst. Lt didinti finansavimo apimtį 010301 priemonei „Savivaldybei priskirtų daugiabučių namų kiemų teritorijų sanitarinis valymas (šaligatvių, asfaltuotų, žvyruotų dangų, žaliųjų plotų valymas ir šienavimas)“;

8,5 tūkst. Lt didinti finansavimo apimtį 010401 priemonei „Vandens tiekimo ir nuotekų tinklų tvarkymas (Lietaus nuotekų tinklų eksploatacija ir einamasis remontas)“;

1405,5 tūkst. Lt didinti finansavimo apimtį 010501 priemonei „Biudžetinių įstaigų patalpų šildymas“.

Atsižvelgiant į Socialinių reikalų departamento 2014 m. balandžio 30 d. raštą Nr. VS-2466„Dėl 2014–2016 m. strateginio veiklos plano pakeitimo“, siūloma patikslinti priemonės 010106 „Viešųjų tualetų įrengimas ir atnaujinimas (projektas „Mano socialinė atsakomybė (Žmonių su negalia socialinė integracija Latvijoje ir Lietuvoje, įgyvendinant universalaus planavimo (UP) principus ir kuriant naujas socialines paslaugas)“)“ finansavimo apimtį, numatant 15,5 tūkst. Lt (finansavimo šaltinis ES) lėšas.

Atsižvelgiant į Miesto ūkio departamento 2014 m. gegužės 8 d. raštą Nr. VS-2612„Dėl 2014–2016 metų SVP pakeitimo“, siūloma patikslinti šių programos priemonių finansavimo apimtis (perskirstyti finansavimą tarp priemonių nekeičiant bendros programos finansavimo apimties):

50 tūkst. Lt (finansavimo šaltinis SB) siūloma padidinti finansavimo apimtį 010101 priemonei ,,Miesto aikščių, skverų ir kitų bendro naudojimo teritorijų priežiūra“, nes organizuojant papriemonės „Fontanų priežiūra, remontas ir atnaujinimas“ vykdymą, paaiškėjo kad būtina atlikti Žvejo paminklo fontano remonto darbus. Minėtas fontanas neveikia dėl nusidėvėjusių požeminių vandentiekio tinklų.

50 tūkst. Lt (finansavimo šaltinis SB) siūloma sumažinti finansavimo apimtį 010102 priemonei ,,Švaros ir tvarkos užtikrinimas bendro naudojimo teritorijose“, nes organizuojant papriemonės „Savivaldybei priskirtų teritorijų sanitarinis valymas, parkų, skverų, žaliųjų plotų želdinimas ir aplinkotvarka“ vykdymą, sutaupyta lėšų.

Vadovaujantis 2013 m. gruodžio 19 d. Lietuvos Respublikos finansų ministro įsakymu Nr. 1K-405 „Dėl finansų ministro 2008 m. gegužės 8 d. įsakymo Nr. 1K-174 „Dėl viešojo sektoriaus apskaitos ir finansinės atskaitomybės 12-ojo standarto patvirtinimo“ pakeitimo“ priemonei 010206 „Lėbartų kapinių vandentiekio sistemos remontas“ vykdyti suplanuotų 100,3 tūkst. Lt (finansavimo šaltinis SB) savivaldybės biudžeto lėšų reikia atvaizduoti kitaip: iš grafos „2014-ųjų metų asignavimų planas“ skilties „išlaidoms“ reikia perkelti į grafos „2014-ųjų metų asignavimų planas“ skiltį „turtui įsigyti ir finansiniams įsipareigojimams vykdyti“:

Vadovaujantis Klaipėdos miesto savivaldybės administracijos direktoriaus 2014-02-17 įsakymu Nr. P1-264 „Dėl biudžetinės įstaigos „Klaipėdos paplūdimiai“ didžiausio leistino pareigybių skaičiaus nustatymo“, nustačius didžiausią leistiną pareigybių skaičių (maudymosi sezono metu – 131,50 ir ne maudymosi sezono metu – 21,50) įstaigai trūksta asignavimų darbo užmokesčio fondui, todėl siūloma patikslinti priemonės 010103,,Miesto paplūdimių priežiūros organizavimas“ papriemonę „Skęstančiųjų gelbėjimo paslaugų teikimas (BĮ "Klaipėdos paplūdimiai" veiklos organizavimas – be šildymo)“, grafoje „2014-ųjų metų asignavimų planas“ (finansavimo šaltinis SB lėšos) vietoje 710,7 tūkst. Lt įrašant 781,3 tūkst. Lt.

**Miesto kultūrinio savitumo puoselėjimo bei kultūrinių paslaugų gerinimo programa (Nr. 08)**

Vadovaujantis Klaipėdos miesto savivaldybės tarybos 2013 m. vasario 13 d. sprendimu Nr. T2-26 „Dėl Klaipėdos miesto savivaldybės 2014 metų biudžeto patvirtinimo“ ir vykdant Kontrolės ir audito tarnybos 2014 m. sausio 7 d. raštu Nr. KAT 13-(3,4)-2 „Dėl 2013 m. finansinio audito metu nustatytų trūkumų ir neatitikimų“ Savivaldybės administracijai pateiktas rekomendacijas, programoje reikia patikslinti (padidinti) finansavimo apimtį priemonei 010201 „Kultūros įstaigų veiklos organizavimas“: 140,6 tūkst. Lt (finansavimo šaltinis SB(SPL)) ir 78,9 tūkst. Lt (finansavimo šaltinis SB(L)) įstaigų įsiskolinimui už suteiktas paslaugas, atliktus darbus ir įsigytas prekes padengti.

**Ugdymo proceso užtikrinimo programa (Nr. 10)**

Vadovaujantis Klaipėdos miesto savivaldybės tarybos 2013 m. vasario 13 d. sprendimu Nr. T2-26 „Dėl Klaipėdos miesto savivaldybės 2014 metų biudžeto patvirtinimo“ ir vykdant Kontrolės ir audito tarnybos 2014 m. sausio 7 d. raštu Nr. KAT 13-(3,4)-2 „Dėl 2013 m. finansinio audito metu nustatytų trūkumų ir neatitikimų“ Savivaldybės administracijai pateiktas rekomendacijas, programoje reikia patikslinti (padidinti) finansavimo apimtį priemonėms:

010101 „Veiklos organizavimo užtikrinimas švietimo įstaigose“: 126,8 tūkst. Lt (finansavimo šaltinis SB(L)), 1255,2 tūkst. Lt (finansavimo šaltinis SB(SPL)) ir 2,9 tūkst. Lt (finansavimo šaltinis SB(MKL)) įstaigų įsiskolinimui už suteiktas paslaugas, atliktus darbus ir įsigytas prekes padengti,

020301 „Ugdymo įstaigų ūkinio aptarnavimo organizavimas“ - 49,2 tūkst. Lt (finansavimo šaltinis SB(L)).

Lietuvos Respublikos Švietimo ir mokslo ministerija pasiūlė Klaipėdos miesto savivaldybei įgyvendinant Švietimo įstaigų modernizavimo programą skirti po 230 tūkst. Lt Klaipėdos Vydūno vidurinės mokyklos ir Klaipėdos Salio Šemerio suaugusiųjų gimnazijos, Klaipėdos „Smeltės“ progimnazijos pastatų vidaus patalpoms modernizuoti (2014-01-08 raštas Nr. SR-27) su sąlyga, kad savivaldybė turi padengti iš savivaldybės biudžeto lėšų po 20 procentų savo lėšų nuo šių projektų energetinių išlaidų vertės (ES fondų lėšų suma nurodyta finansavimo ir adminitravimo sutartyje su Ūkio ministerija). Siūloma įtraukti į programą dvi naujas priemonės 020101 „Bendrojo ugdymo mokyklų pastatų modernizavimas“ papriemones: „Klaipėdos Vydūno vidurinės mokyklos ir Klaipėdos Salio Šemerio suaugusiųjų gimnazijos pastato Klaipėdoje, Sulupės g. 26, elektros instaliacijos ir apšvietimo remonto darbai ir „Klaipėdos „Smeltės“ progimnazijos pastato Klaipėdoje, Reikjaviko g. 17, elektros instaliacijos ir apšvietimo remonto darbai“. Savivaldybės bendrafinansavimo lėšas šioms papriemonėms finansuoti - atitinkamai 120 tūkst. Lt ir 140 tūkst. Lt siūloma numatyti iš savivaldybės biudžeto viršplaninių lėšų (finansavimo šaltinis SB(VP)).

Vadovaujantis 2013 m. gruodžio 19 d. Lietuvos Respublikos finansų ministro įsakymu Nr. 1K-405 „Dėl finansų ministro 2008 m. gegužės 8 d. įsakymo Nr. 1K-174 „Dėl viešojo sektoriaus apskaitos ir finansinės atskaitomybės 12-ojo standarto patvirtinimo“ pakeitimo“ dalį priemonėms vykdyti suplanuotų savivaldybės biudžeto lėšų reikia lentelėse atvaizduoti kitaip: iš grafos „2014-ųjų metų asignavimų planas“ skilties „išlaidoms“ reikia perkelti į grafos „2014-ųjų metų asignavimų planas“ skiltį „turtui įsigyti ir finansiniams įsipareigojimams vykdyti“:

800 tūkst. Lt priemonėje 020104 „Klaipėdos lopšelių-darželių pastatų langų pakeitimas“,

63 tūkst. Lt priemonės 020301 „Ugdymo įstaigų ūkinio aptarnavimo organizavimas“ papriemonėje „Priešgaisrinių reikalavimų vykdymas švietimo įstaigose“ ,

75,3 tūkst. L priemonėje 020302 „Ikimokyklinio ugdymo įstaigų teritorijų aptvėrimas (2014 m. lopšelio-darželio „Obelėlė“ arba „Radastėlė“)“.

**Kūno kultūros ir sporto plėtros programa (Nr. 11)**

Vadovaujantis Klaipėdos miesto savivaldybės tarybos 2013 m. vasario 13 d. sprendimu Nr. T2-26 „Dėl Klaipėdos miesto savivaldybės 2014 metų biudžeto patvirtinimo“ ir vykdant Kontrolės ir audito tarnybos 2014 m. sausio 7 d. raštu Nr. KAT 13-(3,4)-2 „Dėl 2013 m. finansinio audito metu nustatytų trūkumų ir neatitikimų“ Savivaldybės administracijai pateiktas rekomendacijas, programoje reikia atlikti šiuos patikslinimus:

102,8 tūkst. Lt padidinti finansavimo apimtį priemonei 010201 „Sąlygų ugdytis biudžetinėse sporto įstaigose sudarymas“ (finansavimo šaltinis SB(SPL)) įstaigų įsiskolinimui už suteiktas paslaugas, atliktus darbus ir įsigytas prekes padengti.

**Socialinės atskirties mažinimo programa (Nr. 12)**

Vadovaujantis Klaipėdos miesto savivaldybės tarybos 2013 m. vasario 13 d. sprendimu Nr. T2-26 „Dėl Klaipėdos miesto savivaldybės 2014 metų biudžeto patvirtinimo“ ir vykdant Kontrolės ir audito tarnybos 2014 m. sausio 7 d. raštu Nr. KAT 13-(3,4)-2 „Dėl 2013 m. finansinio audito metu nustatytų trūkumų ir neatitikimų“ Savivaldybės administracijai pateiktas rekomendacijas, programoje reikia atlikti šiuos pokyčius:

19,7 tūkst. Lt (finansavimo šaltinis SB(SPL)) ir 4,7 tūkst. Lt (finansavimo šaltinis SB(L) padidinti finansavimo apimtį priemonei 010201 „Socialinių paslaugų teikimas socialinėse įstaigose:“ vykdyti (įstaigų įsiskolinimui už suteiktas paslaugas, atliktus darbus ir įsigytas prekes padengti).

218,1 tūkst. Lt (finansavimo šaltinis SB(L)) padidinti finansavimo apimtį priemonei 010401 „Socialinio būsto fondo plėtra“.

Vadovaujantis Miesto ūkio departamento 2014-05-14 raštu Nr. VS-1690 priemonei 010205 „Aplinkos pritaikymas neįgaliesiems“ siūloma numatytas valstybės biudžeto lėšas (finansavimo šaltinis LRVB) 400 tūkst. Lt sumažinti iki 151,2 tūkst. Lt, iš jų: 79,2 tūkst. Lt išlaidoms ir 72 tūkst. Lt turtui įsigyti.

1352,7 tūkst. Lt (finansavimo šaltinis SB(SPL)) padidinti finansavimo apimtį priemonei 010402 „Savivaldybės gyvenamųjų patalpų tinkamos fizinės būklės užtikrinimas ir nuomos administravimas“.

**Sveikatos apsaugos programa (Nr. 13)**

Vadovaujantis Klaipėdos miesto savivaldybės tarybos 2013 m. vasario 13 d. sprendimu Nr. T2-26 „Dėl Klaipėdos miesto savivaldybės 2014 metų biudžeto patvirtinimo“ ir vykdant Kontrolės ir audito tarnybos 2014 m. sausio 7 d. raštu Nr. KAT 13-(3,4)-2 „Dėl 2013 m. finansinio audito metu nustatytų trūkumų ir neatitikimų“ Savivaldybės administracijai pateiktas rekomendacijas, programoje reikia patikslinti programos priemonės 010103 „BĮ Klaipėdos miesto visuomenės sveikatos biuro veiklos organizavimas, vykdant visuomenės sveikatos stiprinimą ir stebėseną“ finansavimo apimtį , numatant 5 tūkst. Lt (finansavimo šaltinis SB(L)) įstaigos įsiskolinimui už suteiktas paslaugas, atliktus darbus ir įsigytas prekes padengti.

Klaipėdos miesto savivaldybės tarybos 2014 m. vasario 27 d. sprendimu Nr. T2-46 pritarus **BĮ Klaipėdos miesto visuomenės sveikatos biuro dalyvavimui partnerio teisėmis URBACT projekte** „Sveikas senėjimas“ reikia įtraukti į programą naują priemonę 010104 „URBACT projekto „Sveikas senėjimas“ įgyvendinimas" ir numatyti jos finansavimo apimtis: 2014 m. - 92,6 tūkst. Lt (finansavimo šaltinis ES), 2015 m. – 66,6 tūkst. Lt. Taip pat siūloma papildyti programos produkto vertinimo kriterijų sąrašą, įrašant vertinimo kriterijus ir jų reikšmes, susijusias su nauja priemone.

**3. Kokių rezultatų laukiama.**

Patvirtinus Klaipėdos miesto savivaldybės 2014-2016 m. strateginio veiklos plano programų pakeitimus, Savivaldybės administracija turės galimybę įgyvendinti tinkamai įgyvendinti programų priemones, dokumente atsispindės programoms skirtas papildomas bei patikslintas finansavimas iš savivaldybės biudžeto ir kitų finansavimo šaltinių.

## **4. Sprendimo projekto rengimo metu gauti specialistų vertinimai.**

Negauti.

## **5. Išlaidų sąmatos, skaičiavimai, reikalingi pagrindimai ir paaiškinimai.**

Programų pakeitimai atlikti pagal asignavimų valdytojų pateiktus pasiūlymus bei prašymus koreguoti programas.

## **6. Galimos teigiamos ar neigiamos sprendimo priėmimo pasekmės.**

Teigiamos pasekmės – bus tinkamai ir laiku įgyvendintos Klaipėdos miesto savivaldybės 2014-2016 m. strateginio veiklos plano programų priemonės.

Neigiamų pasekmių nenumatoma.

Strateginio planavimo skyriaus vedėja Indrė Butenienė